רות ממתינה
ארבע שנים מצפה רות לשבועה ; ציפתה ולא ידעה ציפתה ; שלום עליכם מלאכי השרת ; נשלח מלאך חשנדרגום לחזר אחר המבטיחים ; חיזר אצל רב נֵדר ; חיזר אצל רב אילוּזיה ; חיזר אצל רב בטוח ; חיזר אצל רב לשונרע ; חיזר בפתחים ; יִיהֵד בנשבעים ; אין עונה ; עברה שנה ועוד שנה ; שלוש שנים משתוקקת רות לחיבוק ; השתוקקה ולא ידעה שהשתוקקה ; בואם לשלום מלאכי השלום ; נשלח מלאך שוסריאל לחזר אחר השתיינים ; חיזר אצל רב חבקוק ; חיזר אצל רב עלוק ; חיזר אצל רב בקבוק ; חיזר אצל רב פקוק ; חיזר בפתחים ; המיר בפקפוקים ; אין גואל ; עברה שנה ועוד שנה ; שתי שנים מקווה רות לדמעה ; קיוותה ולא ידעה שקיוותה ; ברכוני לשלום מלאכי השלום ; נשלח מלאך ליבראֵל ; לחזר אחר העיניים ; חיזר אצל רב קוּקן ; חיזר אצל רב עייני ; חיזר אצל רב מבט ; חיזר אצל רב עִינרע ; חיזר בפתחים ; הוליד בקרציות ; אין עונה ; עברה שנה ועוד שנה ; שנה אחרונה מתפללת רות לישנים ; התפללה ולא ידעה שהתפללה ; צאתכם לשלום מלאכי השלום ; נשלח מלאך חלואל לחזר אחר הנמים ; חיזר אצל רב חלום ; חיזר אצל רב ישנון ; חיזר אצל רב רדום ; חיזר אצל רב חורֵפּ ; חיזר בפתחים ; גִייֵר הנרדמים ; יש גואל ; סוף-סוף ; חזרו בתשובה; 